материали, извлечени от рожкови), гума гуар, някои подправки, калциев карбонат и хранителни добавки, съдържащи растителни вещества от Индия, хранителни добавки, съдържащи растителни вещества, и полуготова юфка от Южна Корея, рожкови (включително лепкави и сгъстяващи материали, извлечени от рожкови) от Малайзия и Турция и полуготова юфка от Виетнам следва да бъдат добавени в приложение II към Регламент за изпълнение (ЕС) 2019/1793, като честотата на проверките за идентичност и физическите проверки бъде определена на 20 %.
 (30)
 С цел да се гарантира съгласуваност и яснота е целесъобразно приложения I и II към Регламент за изпълнение (ЕС) 2019/1793 да бъдат заменени в тяхната цялост с текста в приложението към настоящия регламент.
 (31)
 Целесъобразно е да се предвиди преходен период за пратки с черен пипер (Piper nigrum) от Бразилия, с патладжани (Solanum melongena), със сладки пиперки (Capsicum annuum), с пиперки от рода Capsicum (различни от сладки) и аспержов боб (Vigna unguiculata ssp. sesquipedalis, Vigna unguiculata ssp. unguiculata) от Доминиканската република и с мандарини (включително тангерини и сатсумаси), клементинки, wilkings и подобни цитрусови хибриди и портокали от Турция, които не са придружени от официален сертификат, но които вече се подлагат на официален контрол на граничния контролен пункт в съответствие със законодателството на Съюза, което е в сила към съответния момент.
 (32)
 Поради това Регламент за изпълнение (ЕС) 2019/1793 следва да бъде съответно изменен.
 (33)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 1. Член 14 се заменя със следното:
 „Член 14
 Преходен период
 Пратките с черен пипер (Piper nigrum) от Бразилия, с патладжани (Solanum melongena), със сладки пиперки (Capsicum annuum), с пиперки от рода Capsicum (различни от сладки) и аспержов боб (Vigna unguiculata ssp. sesquipedalis, Vigna unguiculata ssp. unguiculata) от Доминиканската република и с мандарини (включително тангерини и сатсумаси), клементинки, wilkings и подобни цитрусови хибриди и портокали от Турция, които вече се подлагат на засилен официален контрол още преди влизането в сила на настоящия регламент, може да бъдат разрешени за въвеждане в Съюза до 26 януари 2022 г., без да бъдат придружавани от официален сертификат и резултати от вземането на проби и анализа.“;
 2. Приложения I и II се заменят с текста на приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 15 декември 2021 година.
 За Комисията
 Председател
 Ursula VON DER LEYEN
 (1) ОВ L 31, 1.2.2002 г., стр. 1.
 (2) ОВ L 95, 7.4.2017 г., стр. 1.
 (3) Регламент за изпълнение (ЕС) 2019/1793 на Комисията от 22 октомври 2019 г. относно временното засилване на официалния контрол и спешните мерки, уреждащи въвеждането в Съюза на някои стоки от някои трети държави за изпълнение на регламенти (ЕС) 2017/625 и (ЕО) No 178/2002 на Европейския парламент и на Съвета и за отмяна на регламенти (ЕО) No 669/2009, (ЕС) No 884/2014, (ЕС) 2015/175, (ЕС) 2017/186 и